jkorsvik/nowiki_second_scrape_merged huggingface dataset:
Gyula Glykais

Gyula Glykais (født 9. april 1893, død 12. juli 1948) var en ungarsk fekter som deltok i de olympiske leker 1928 i Amsterdam og 1932 i Los Angeles.
Glykais ble olympisk mester i fekting under OL 1928 i Amsterdam. Han var med på det ungarske laget som vant lagkonkurransen i sabel. De andre på laget var Ödön Tersztyánszky, Sándor Gombos, János Garay, József Rády og  Attila Petschauer.
Fire år senere, under Sommer-OL 1932 i Los Angeles, vant han en ny olympisk tittel i sabel lagkonkurranse sammen med Endre Kabos, Aladár Gerevich, György Piller, Attila Petschauer og Ernő Nagy.


== OL-medaljer ==
1928  Amsterdam -  Gull i  fekting, sabel lag  Ungarn
1932  Los Angeles -  Gull i  fekting, sabel lag  Ungarn


== Referanser ==


== Eksterne lenker ==
(en) Gyula Glykais – Olympedia 
(en) Gyula Glykais – Sports-Reference (OL-resultater – arkivert) 
(en) Gyula Glykais – databaseOlympics.com (arkivert)
Clive W.J. Granger

Clive William John Granger (født 4. september 1934 i Swansea i Wales, død 27. mai 2009 i San Diego i California i USA) var en britisk økonom og professor emeritus ved University of California, San Diego. 
I 2003 ble Granger tildelt Sveriges Riksbanks pris i økonomisk vitenskap til minne om Alfred Nobel sammen med sin medarbeider Robert F. Engle. 


== Publikasjoner (utvalg) ==
Granger, C. W. J. (1966). «The typical spectral shape of an economic variable». Econometrica. Econometrica, Vol. 34, No. 1. 34 (1): 150–161. doi:10.2307/1909859. 
Granger, C. W. J. (1969). «Investigating causal relations by econometric models and cross-spectral methods». Econometrica. Econometrica, Vol. 37, No. 3. 37 (3): 424–438. doi:10.2307/1912791. 
Granger, C. W. J. and Bates, J. (1969). «The combination of forecasts». Operations Research Quarterly. 20: 451–468. doi:10.1057/jors.1969.103. CS1-vedlikehold: Flere navn: forfatterliste (link)
Granger, C. W. J. and Hatanaka, M. (1964). Spectral Analysis of Economic Time Series. Princeton University Press, Princeton, NJ. ISBN 0-691-04177-6. CS1-vedlikehold: Flere navn: forfatterliste (link)
Morgenstern, Oskar; Granger, Clive W. J. (1970). Predictability of stock market prices. Lexington, Massachusetts: Lexington Books (D. C. Heath and Company). s. xxiii+303. 
Granger, C. W. J. and Joyeux, R. (1980). «An introduction to long-memory time series models and fractional differencing». Journal of Time Series Analysis. 1: 15–30. doi:10.1111/j.1467-9892.1980.tb00297.x. CS1-vedlikehold: Flere navn: forfatterliste (link)
Granger, C. W. J. and Newbold, P. (1974). «Spurious regressions in econometrics». Journal of Econometrics. 2: 111–120. doi:10.1016/0304-4076(74)90034-7. CS1-vedlikehold: Flere navn: forfatterliste (link)
Granger, C. W. J. and Newbold, P. (1977). Forecasting Economic Time Series. Academic Press; second edition: 1986. CS1-vedlikehold: Flere navn: forfatterliste (link)
Engle, R. F. and Granger, C. W. J. (1987). «Co-integration and error-correction: Representation, estimation and testing». Econometrica. Econometrica, Vol. 55, No. 2. 55 (2): 251–276. doi:10.2307/1913236. CS1-vedlikehold: Flere navn: forfatterliste (link)


== Referanser ==


== Eksterne lenker ==
(en) Sveriges Riksbanks pris i økonomisk vitenskap til minne om Alfred Nobel 2003 hos Nobelprize.org
(en) Clive W.J. Granger hos Nobelprize.org i forbindelse med tildelingen av Sveriges Riksbanks pris i økonomisk vitenskap til minne om Alfred Nobel 2003
Attila Petschauer

Attila Petschauer (født 14. desember 1904 i Budapest, død 20. januar 1943) var en ungarsk fekter som deltok i de olympiske leker 1928 i Amsterdam og 1932 i Los Angeles.
Petschauer ble olympisk mester i fekting under OL 1928 i Amsterdam. Han var med på det ungarske laget som vant lagkonkurransen i sabel. De andre på laget var Ödön Tersztyánszky, Sándor Gombos, János Garay, József Rády og  Gyula Glykais. Petschauer kom på andreplass i den individuelle konkurransen i sabel.Fire år senere, under Sommer-OL 1932 i Los Angeles, vant han en ny olympisk tittel i sabel lagkonkurranse sammen med Endre Kabos, Aladár Gerevich, György Piller, Gyula Glykais og Ernő Nagy.


== OL-medaljer ==
1928  Amsterdam -  Gull i  fekting, sabel lag  Ungarn
1932  Los Angeles -  Gull i  fekting, sabel lag  Ungarn
1928  Amsterdam -  Sølv i  fekting, sabel


== Referanser ==


== Eksterne lenker ==
(en) Attila Petschauer – Olympedia 
(en) Attila Petschauer – Sports-Reference (OL-resultater – arkivert) 
(en) Attila Petschauer – databaseOlympics.com (arkivert)
Norsk forening for kollektivtrafikk

Kollektivtrafikkforeningen, etablert i 2007, organiserer offentlige aktører med ansvar for planlegging, kjøp og markedsføring av kollektivtrafikktjenester. Kollektivtrafikkforeningens formål er å styrke kollektivtrafikkens konkurransekraft slik at flere reiser kollektivt. Foreningen er et nasjonalt samarbeidsorgan og en pådriver for profesjonell, effektiv og kundevennlig kollektivtrafikk. Vern miljøet – reis kollektivt, er visjonen.


== Eksterne lenker ==
Kollektivtrafikkforeningens nettsted
Liste over byer i Finland

Dette er en liste over bykommuner i Finland. I Finland kan en kommune ifølge §5 i den finske kommuneloven velge å kalle seg for by «når den mener den oppfyller de krav som stilles til et bysamfunn».


== Bykommuner i Finland ==


== Tidligere byer ==


=== Tidligere finske byer i Russland ===
Tre byer lå i det området som Finland mistet til Sovjetunionen etter den andre verdenskrig:


== Se også ==
Liste over Finlands største tettsteder


== Referanser ==


== Eksterne lenker ==
Statistikcentralen
Hovstunnilin

Hovstunnilin (Hovstunnelen) er en veitunnel mellom Øravík og Hov på den sørligste av Færøyene, Suðuroy. Tunnelen har to kjørefiler og ble innviet 20. oktober 2007. Tunnelen avløste dermed den gamle fjellveien Hovsegg som ble tatt i bruk i 1950-årene. Før tunnelen ble tatt i bruk har ofte vært problematisk i særlig storm, tåke og snøvær å kjøre over den smale fjellveien, hvor man ofte var nødt til å svinge til side på møteplasser for motgående trafikk. Hovstunnilin kostet rundt 150 millioner danske kroner, og ble utført av det islandske selskapet Ístak. Selve arbeidet startet i Tjaldavík ved Øravík den 23. januar 2009, og i Hovsmegin ved Hov den 24. juli 2006. Tunnelen er 2 435 meter lang, 10 meter bred, og det er 1,5 meter mellom kjørefeltene og tunnelveggen på begge sider. Det er møteplasser (for nødstilfeller), nødtelefoner og lys i tunnelen.

		
		
		


== Eksterne lenker ==
TRYGDARÚTBÚNAÐUR – Tunlar á landsvegakervinum. Landsverk. (færøysk)
Nedre Ila

Nedre Ila (2–68) er en gate og et område ved bydelen Ila i Trondheim som strekker seg fra Skansen og Østre Ila til Koefoedgeilan. Gata ble i 1885 oppkalt etter området, som ligger i nedre deler av Ila ut mot Trondheimsfjorden. Stedet var tidligere tilholdssted for kjøpmennenes bordtomter samt flere sagbruk, og er i senere tid også tilholdssted for næringslivsbedrifter.


== Bygninger og annet langs Nedre Ila ==
7-7b: Tidligere Digrebruket, dampsag og høvleri.
10:Trondhjems Seilforening.
20: Felleskjøpets kraftfórfabrikk.
39: Teeness AS, tidligere Trondhjems Nagle- og Spigerfabrik.
58: Trondheim kornsilo.


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 379. ISBN 978-82-573-1762-1.
Sosial mobilitet

Sosial mobilitet handler om muligheten et individ har til å gå bort fra sin sosiale klasse eller gruppe, sett i forhold til hva slag oppvekst man har hatt. Begrepet innebærer noe mere enn flytting til nytt strøk, og innbefatter inkorporering av andre normer og aksept hos de en får som klassefeller. Skifte av politisk eller religiøs tilhørighet er vanligvis regnet som horisontal mobilitet, mens endring i sosial status er vertikal.I Norge er det vanligste spranget fra «arbeiderklasse» til «akademiker». Dette henger dels sammen med endringen i industriarbeidsplasser og dels med tilgjengeligheten av høyere utdanning.
Måling av sosial mobilitet foregår ofte ved å telle hvor mange individer fra en gitt gruppe som bytter gruppe og tilhørighet over et visst tidsrom. En del samfunn i verden har tilnærmet null-mobilitet (engelsk: Social immobility).


== Se også ==
Klassereise


== Referanser ==


== Eksterne lenker ==
Sosial mobilitet
Stykkið

Stykkið (IPA: [ˈstɪʰʧɪ], dansk: Stykket) er en bygd på Færøyene. Den ligger i Kvívíkar kommuna på Streymoy, mellom Kvívík og Leynar. Stykkið ble grunnlagt som en niðursetubygd i 1845. 1. januar 2009 hadde Stykkið 38 innbyggere, mot 49 i 1985.


== Referanser ==


== Eksterne lenker ==
Stykkið på faroeislands.dk
Ener ungdomsskole

Ener ungdomsskole er en ungdomsskole ved tettstedet Ridabu i Hamar kommune i Innlandet. Skolen tar imot elever fra barneskolene Ingeberg, Lovisenberg, Lunden og Ridabu. Skolen ble bygget på 1960-tallet og ble i 2004 totalrenovert. Nye Ener ungdomsskole ble åpnet den 1. desember 2005 og har nå moderne fasiliteter for både ansatte og elever. Ener har egen gymsal, svømmehall, auditorium samt storsal og kantine med navnet etter forfatteren Hanna Winsnes. Ener ungdomsskole har et elevtall på 334 (2008/09) og ca. 50 ansatte hvor Aslaug Grimsmo er rektor.


== Rektorer ==
1962–1971: Jon Martin Alnes
1971–1995: Per Urdahl
1995– 2016: Oddbjørn Ervik
2016– Aslaug Grimso


== Eksterne lenker ==
Informasjon om skolen hos Hamar kommune.no
Liberty (1929)

Liberty  er en amerikansk stum kortfilmkomedie fra 1929, regissert av Leo McCarey og produsert av Hal Roach Studios. Helan og Halvan spiller forbrytere på rømmen som, mens de prøver å bytte hverandres bukser, ender i en skyskraper som er under bygging. Manus er skrevet av McCarey og H.M. Walker.


== Handling ==
Helan (Oliver Hardy) og Halvan (Stan Laurel) har rømt fra fengsel. I deres hast med å skifte til vanlige klær, ender de opp med hverandres bukser. En krabbe havner ved et uhell oppi Halvans bukse og klyper ham. En politimann (Jack Hill) jager dem til en byggeplass, der de slipper unna ved å ta heisen til øverste etasje i en uferdig bygning. Oppå bjelkene, 20 etasjer opp i luften, kan de endelig bytte bukser, mens de kjemper mot krabben og nesten faller i døden flere ganger.


== Medvirkende ==
Stan Laurel som Halvan
Oliver Hardy som Helan
Tom Kennedy som fengselsvakt
Sam Lufkin som sjåfør i fluktbilen
Jimmy Finlayson som butikkeier
Jack Hill som politibetjent
Harry Bernard som arbeider på sjømatutsalg
Jean Harlow som kvinne i drosje
Ed Brandenburg som drosjesjåfør


== Referanser ==


== Eksterne lenker ==
(en) Liberty på Internet Movie Database 
(no) Liberty hos Filmfront 
(da) Liberty i Danmark Nationale Filminstitut 
(fr) Liberty på Allociné 
(fr) Liberty på Allociné 
(en) Liberty på AllMovie 
(en) Liberty på Rotten Tomatoes
Double Whoopee

Double Whoopee er en amerikansk stum kortfilmkomedie fra 1929, regissert av Lewis R. Foster og produsert av Hal Roach Studios. Helan og Halvan spiller ansatte ved et finere hotell. Manus er skrevet av Leo McCarey og H.M. Walker.


== Handling ==
Helan (Oliver Hardy) og Halvan (Stan Laurel) får seg jobb som lakei og dørvakt ved et finere hotell. Samtidig som de skal begynne i sine nye jobber, ankommer en utenlandsk prins (Hans Joby) og hans statsminister (Charley Rogers). Til tross for alles forsøk på å ta godt imot prisen, ender han opp med å falle ned en heissjakt og skitner til den hvite dressen sin. Han skifter til en ren, hvit dress, men da han ankommer lobbyen igjen, har det brutt ut fullstendig kaos grunnet Helan og Halvans udugelighet i jobbene sine. Prinsen ender på nytt opp i bunnen av heissjakten, mens Helan og Halvan forlater hotellet.


== Medvirkende ==
Stan Laurel som Halvan
Oliver Hardy som Helan
Jean Harlow som lekker blondine
Chet Brandenburg som pikkolo
Ed Brandenburg som pikkolo
William Gillespie som hotellmanager
Charlie Hall som drosjesjåfør
Hans Joby som prins
Ham Kinsey som drosjesjåfør
Sam Lufkin som mann som blir stukket i øyet
Charley Rogers som statsminister
Tiny Sandford som politimann
Rolfe Sedan som hotellresepsjonist


== Lydfilmversjon fra 1969 ==
I 1969 ble det laget en lydfilmversjon av Double Whoopee. Replikkene til Helan og Halvan ble lest av imitatoren Chuck McCann.


== Referanser ==


== Eksterne lenker ==
(en) Double Whoopee på Internet Movie Database 
(no) Double Whoopee hos Filmfront 
(sv) Double Whoopee i Svensk Filmdatabas 
(da) Double Whoopee i Danmark Nationale Filminstitut 
(fr) Double Whoopee på Allociné 
(en) Double Whoopee på AllMovie 
(en) Double Whoopee på Turner Classic Movies 
(en) Double Whoopee på Rotten Tomatoes
Bacon Grabbers

Bacon Grabbers er en amerikansk stum kortfilmkomedie fra 1929, regissert av Lewis R. Foster og produsert av Hal Roach Studios. Helan og Halvan spiller to statlig ansatte som forsøker å beslaglegge en radio. Manus er skrevet av Leo McCarey og H.M. Walker.


== Handling ==
Collis P. Kennedy (Edgar Kennedy) har ikke betalt avdragene på radioen sin siden 1921. Sheriffen (Eddie Baker) gir Helan (Oliver Hardy) og Halvan (Stan Laurel) oppgaven med å beslaglegge den. Først må de levere en stevning til Kennedy, men han løper inn i huset og nekter å ta imot den. Etter endelig å ha fått levert stevningen, får de hjelp av en politimann med å hente ut radioen. En veivals kjører imidlertid over både radioen og bilen til Helan og Halvan. Fru Kennedy kommer hjem samtidig og forteller at hun akkurat har betalt avdragene på radioen.


== Medvirkende ==
Stan Laurel som Halvan
Oliver Hardy som Helan
Edgar Kennedy som Collis P. Kennedy
Jean Harlow som fru Kennedy
Harry Bernard som politibetjent
Eddie Baker som sheriff
Charlie Hall som lastebilsjåfør
Sam Lufkin som mann på sheriffens kontor


== Referanser ==


== Eksterne lenker ==
(en) Bacon Grabbers på Internet Movie Database 
(da) Bacon Grabbers i Danmark Nationale Filminstitut 
(fr) Bacon Grabbers på Allociné 
(en) Bacon Grabbers på AllMovie 
(en) Bacon Grabbers på Rotten Tomatoes
Beau Hunks

Beau Hunks er en amerikansk komedie fra 1931, regissert av James W. Horne og produsert av Hal Roach Studios. Helan og Halvan verver seg til Fremmedlegionen etter at Helan blir dumpet av kjæresten Jeanie-Weenie. Vel fremme oppdager de at mange av de andre soldatene har kjærlighetssorg over samme kvinne. Manus er skrevet av H.M. Walker.


== Handling ==
Helan (Oliver Hardy) er lykkelig forelsket i kjæresten Jeanie-Weenie (Jean Harlow), som han planlegger å gifte seg med. Hun sender ham imidlertid et brev der hun avslutter forholdet. I et forsøk på å glemme henne, verver Helan seg til Fremmedlegionen sammen med kameraten Halvan (Stan Laurel). Vel fremme oppdager de at mange av de andre soldatene også har kjærlighetssorg over Jeanie-Weenie. Halvan bestemmer seg da for at hun ikke er verdt det og ønsker å reise hjem igjen. Han og Halvan får avslag og må starte rekruttreningen. Mens de fortsatt er under trening blir Fort Arid angrepet av en gjeng banditter fra en lokal stamme. Soldatene blir beordret til å forsvare fortet. Helan og Halvan kommer bort fra de andre under en sandstorm og de to blir de første som kommer frem til fortet. Til tross for litt kløning, blir det likevel Helan og Halvan som klarer å beseire bandittene. Etterpå finner de ut at også lederen for bandittene (James W. Horne) er en av Jeanie-Weenies tidligere erobringer.


== Medvirkende ==
Stan Laurel som Halvan
Oliver Hardy som Helan
James W. Horne som lederen for bandittene
Charles B. Middleton som major
Broderick O'Farrell som oberstløytnant på Fort Arid
Harry Schultz som kaptein SchultzUkrediterte rollerJean Harlow som Jeanie-Weenie (på bilde)


== Eksterne lenker ==
(en) Beau Hunks på Internet Movie Database 
(sv) Beau Hunks i Svensk Filmdatabas 
(da) Beau Hunks i Danmark Nationale Filminstitut 
(fr) Beau Hunks på Allociné 
(en) Beau Hunks på AllMovie 
(en) Beau Hunks på Turner Classic Movies 
(en) Beau Hunks på Rotten Tomatoes
Carl Johans gate (Trondheim)

Se pekerside for flere forekomster av Carl Johans gate.Carl Johans gate (3–14) en gate i bydelen Midtbyen i Trondheim sentrum som strekker seg fra Nordre gate til Søndre gate. Gata ble anlagt i 1818 etter bybrannen, og strakte seg fra Nordre gate til Gjelvangveita før den etter bybrannen i 1841 ble anlagt videre til Søndre gate. Carl Johans gate er oppkalt etter kong Karl III Johan, som ble kronet til konge av Norge i Nidarosdomen i 1818. Gaten er i dag preget av ulik næringslivsvirksomhet.


== Bygninger og annet langs Carl Johans gate ==
2: Tidligere bygning for papirfirmaet Brækstad & Co.
6: Tidligere kontorbygning for Siberian Steamship & Manufacturing Co.
10: Lille London Pub


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 120. ISBN 978-82-573-1762-1.
Skælingur

Skælingur (IPA: [ˈskɛaːlɪŋgʊɹ], foreldet dansk skrivemåte: Skælling) er en bygd på Færøyene. Den ligger vest på Streymoy, ved foten av Skælingsfjall (767 moh.). Fjellet var lenge holdt for å være Færøyenes høyeste, men er egentlig det 19. høyeste.Den 1. januar 2020 hadde Skælingur 13 innbyggere. Folketallet har vært stabilt over tid.Skælingur er første gang nevnt skriftlig i jordeboken fra 1584.I 1704 fikk to halvsøsken i bygda et barn sammen, og ble ført til Tórshavn hvor de ble dømt til døden ved halshugging for blodskam i 1706. Dette var Færøyenes siste henrettelse. 
Broen over Breiðá ved Skælingur var motiv på et frimerke, utgitt av Postverk Føroya i 1986. Motivet ble tegnet av Ingálvur av Reyni og gravert av Czesław Słania.


== Referanser ==


== Eksterne lenker ==
(en) Skælingur – kategori av bilder, video eller lyd på Commons 
(en) Skælingur – galleri av bilder, video eller lyd på Commons
Renato Anselmi

Renato Anselmi (født 26. oktober 1891 i Marigliano, død 3. oktober 1973 i Genova) var en italiensk fekter som deltok i de olympiske leker 1924 i Paris, 1928 i Amsterdam og 1932 i Los Angeles.
Anselmi ble han olympisk mester i fekting under Sommer-OL 1924 i Paris. Han var med på det italienske laget som vant lagkonkurransen  i sabel foran Ungarn og Nederland.  De andre på laget var Guido Balzarini, Marcello Bertinetti, Bino Bini, Vincenzo Cuccia, Oreste Moricca, Oreste Puliti og Giulio Sarrocchi.
Fire år senere, under Sommer-OL 1928 i Amsterdam var han med på laget som tok sølv i fekting, sabel lagkonkurranse.


== OL-medaljer ==
1924  Paris -  Gull i fekting, sabel lagkonkurranse  Italia
1928  Amsterdam -  Sølv i fekting, sabel lagkonkurranse  Italia
1932  Los Angeles -  Sølv i fekting, sabel lagkonkurranse  Italia


== Referanser ==


== Eksterne lenker ==
(en) Renato Anselmi – Olympics.com 
(en) Renato Anselmi – Olympedia 
(en) Renato Anselmi – Sports-Reference (OL-resultater – arkivert) 
(en) Renato Anselmi – databaseOlympics.com (arkivert) 
(it) Renato Anselmi – Italias olympiske komité
Rundbane

Rundbane, rundbanesykling, rundbaneritt eller cross country er en øvelse innen sykkelsporten. Dette er den mest vanlige øvelsen innen terrengsykling, der syklister tar seg frem i skogsterreng med bakker med stigning og fall, over grusveier og stier. Rundbanesykling opplever stor popularitet både i høyden og bredden. I 1996 ble rundbanesykling en olympisk sport, og det er den eneste terrengsykkeløvelsen som er olympisk øvelse.


== Terreng ==
I motsetning til landeveissykling bedrives rundbanesykling i løyper med blandet underlag, gjerne en blanding av grove skogsløyper, stier, jevne grusveier, og noen ganger delvis på asfalterte veier. Til tross for navnet er rundbanesykling ikke bare denslags øvelse der det sykles i runde, for eksempel kan man ha start og mål på helt forskjellige steder og uten at utøverne krysser løypen.
I større grad er det vanskelighetsgraden på løypen og treningssfokuset på syklingen som avgjør hvorvidt det man bedriver er rundbanesykling, for eksempel vil en mindre treningsfokusert form for øvelse kunne omtales som «terrengsykling» heller enn rundbanesykling mens sykling på sti og tøft teknisk terreng opp og ned med større fokus på mestring av de tekniske utfordringene enn på raskest mulig ankomst gjerne vil kalles «stisykling».


== Se også ==
Øvelser

Terrengsykling
Stisykling
Utfor (sykkel)
Maraton (sykkel)
Terrengløp
Langrenn (engelsk: cross country)Utstyr

Terrengsykkel
29erRitt

Birkebeinerrittet
Terrengsykkelrittet
FarrisrundenKonkurranseresultater

Liste over nasjonale mestere i terrengsykling
Arkeologiåret 1925

Arkeologiåret 1925 er en oversikt over blant annet utgravninger, fødte og avdøde personer med tilknytning til arkeologi i 1925.


== Utforskninger ==


== Utgravninger ==

Kaminaljuyu ved Manuel Gamino.
Utgravninger i Gibraltar av Dorothy Garrod begynner (fortsetter til 1926).
Desember – Fullstendige utgravninger ved Sfinksen i Giza av Émile Baraize starter (fortsetter til 1936).


== Publikasjoner ==
V. Gordon Childe – The Dawn of European Civilization
Aleš Hrdlička – The Old Americans


== Funn ==
Anders Nummedal finner de første steinalderboplassene i Alta, og mener at de stammer fra en egen, tidlig nordlig bosetningsfase. Han kaller den etter hvert Komsakulturen.
13. juli – Venus fra Dolní Věstonice blir funnet i Dolní Věstonice
28. oktober – Howard Carter avslører Tutankhamons dødsmaske i gull.
Bosetning fra aurignackulturen i Breitenbach i Sachsen-Anhalt blir oppdaget av en skolelærer fra distriktet, E. Thiersch.
Belger-keramikk i Swarling, Kent.
De første sporene av det som kommer til å bli kalt komsakulturen av Anders Nummedal.


== Priser ==


== Andre henvendelser ==


== Fødsler ==
7. januar – Franz Fischer, tysk arkeolog
17. januar – Erik Hinsch, norsk arkeolog (død 1958)
5. juni – Arne Skjølsvold, norsk arkeolog, forskningssjef ved Kon-Tiki-museet (død 2007)
20. august – Jean Abélanet, fransk arkeolog (død 2019)
25. september – Wendell Phillips, arkeolog fra USA (død 1975)
14. november – James Mellaart, britisk arkeolog
Louis Dupree, amerikansk antropolog, arkeolog og Afghanistan-kjenner (død 1989)


== Dødsfall ==
4. februar – Robert Koldewey, tysk arkitekt og arkeolog (født 1855)
18. mai – August Frickenhaus, tysk arkeolog (født 1882)
1. juni – Elia Lattes, italiensk arkeolog og filolog (født 1843)
22. juli – Giulio De Petra, italiensk arkeolog og numismatiker (født 1841)
Percy Fawcett, britisk ingeniør, oberst og arkeolog (født 1867)


== Referanser ==
Arturo De Vecchi

Arturo De Vecchi (født 30. april 1898 i Messina, død 6. januar 1988) var en italiensk fekter som deltok i de olympiske leker 1932 i Los Angeles.
De Vecchi vant en olympisk sølvmedalje i fekting under Sommer-OL 1932 i Los Angeles. Han var med på de italienske laget som kom på andreplass i lagkonkurransen i sabel bak Ungarn. de andre på laget var Renato Anselmi, Gustavo Marzi, Giulio Gaudini, Ugo Pignotti og Emilio Salafia.


== OL-medaljer ==
1932  Los Angeles -  Sølv i fekting, sabel lag  Italia


== Eksterne lenker ==
(en) Arturo De Vecchi – Olympics.com 
(en) Arturo De Vecchi – Olympedia 
(en) Arturo De Vecchi – Sports-Reference (OL-resultater – arkivert) 
(en) Arturo De Vecchi – databaseOlympics.com (arkivert) 
(it) Arturo De Vecchi – Italias olympiske komité
Emilio Salafia

Emilio Salafia (født 10. oktober 1910 i Palermo, død 24. mai 1969) var en italiensk fekter som deltok i de olympiske leker 1928 i Amsterdam og 1932 i Los Angeles.
De Vecchi vant en olympisk sølvmedalje i fekting under Sommer-OL 1928 i Amsterdam. Han var med på de italienske laget som kom på andreplass i lagkonkurransen i sabel bak Ungarn. De andre på laget var Bino Bini, Renato Anselmi, Gustavo Marzi, Oreste Puliti og Giulio Sarrocchi.
Fire år senere, under Sommer-OL 1932 i Los Angeles vant han en ny sølvmedalje i lagkonkurransen i sabel sammen med  Renato Anselmi, Gustavo Marzi, Giulio Gaudini, Ugo Pignotti og Arturo De Vecchi.


== OL-medaljer ==
1928  Amsterdam -  Sølv i fekting, sabel lag  Italia
1932  Los Angeles -  Sølv i fekting, sabel lag  Italia


== Referanser ==


== Eksterne lenker ==
(en) Emilio Salafia – Olympedia 
(en) Emilio Salafia – Sports-Reference (OL-resultater – arkivert) 
(en) Emilio Salafia – databaseOlympics.com (arkivert) 
(it) Emilio Salafia – Italias olympiske komité